Никола Козлево (община)
Община Никола Козлево е разположена в Североизточна България и е една от съставните общини на област Шумен.

География

Географско положение, граници, големина 
Общината е разположена в североизточната част на област Шумен. С площта си от 264,335 km2 е 9-а, предпоследна по големина сред 10-те общините на областта, което съставлява 7,8% от територията на областта. Границите ѝ са следните:

 на юг – община Нови пазар;
 на запад – община Каолиново;
 на североизток – община Тервел, област Добрич;
 на югоизток – община Вълчи дол, област Варна;

Природни ресурси

Релеф 
Релефът на общината е хълмист, като територията ѝ попада в централните части на Източната Дунавска равнина.

Община Никола Козлево заема крайните източните части на Лудогорското плато и най-югозападните части на Добруджанското плато с надморска височина между 200 и 350 m. В най-южната част на общината, в землището на село Църквица попада северния стръмен склон на платото Стана. В него, на границата с община Нови пазар се намира най-високата точка на общината 418,9 m.

Минималната височина на община Никола Козлево се намира в североизточната ѝ част, на границата с община Тервел – 190 m н.в.

Води 
В най-южната част на общината, северно от селата Крива река и Църквица преминава вододела между Дунавския водосборен басейн и Черноморския водосборен басейн. Основна водна артерия е Хърсовска река (десен приток на Канагьол, от басейна на Дунав). Хърсовска река извира на 397 m н.в., на 2,5 km северозападно от с. Хърсово. До село Пет могили протича на изток и североизток в широка долина, а след това се насочва на север, като долината ѝ става каньоновидна, дълбоко всечена в аптските и сарматски варовици и льосовата покривка на Лудогорието и Добруджа. След село Цани Гинчево коритото ѝ окончателно пресъхва и от там нататък, вече в община Тервел продължава като суходолие, в което епизодично има водоток.

В най-южната част на общината покрай селата Крива река и Църквица протича част от горното течение на Крива река (ляв приток на Провадийска река).

Населени места 

Общината се състои от 11 населени места. Списък на населените места, подредени по азбучен ред, население и площ на землищата им:

Административно-териториални промени 
 МЗ № 2820/обн. 14.08.1934 г. – преименува с. Карагьозлер на с. Каравелово;
 – преименува с. Чанакчие на с. Красен дол;
 – преименува с. Дживел на с. Никола Козлево;
 – преименува с. Беш тепе на с. Пет могили;
 МЗ № 3775/обн. 07.12.1934 г. – преименува с. Печелии на с. Векилски;
 – преименува с. Софулар на с. Вълнари;
 – преименува с. Гюллер на с. Ружица;
 – преименува с. Кючук Ахмед на с. Цани Гинчево;
 – преименува с. Клиседжик на с. Църквица;

Население 

Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г., по населени места (подредени по численост на населението):

Вероизповедания 
Численост и дял на населението по вероизповедание според преброяването на населението през 2011 г.:

Транспорт 
През общината преминават изцяло частично 4 пътя от Републиканската пътна мрежа на България с обща дължина 46,7 km:
 участък от 5,5 km от Републикански път III-207 (от km 29,2 до km 34,7);
 участък от 20,8 km от Републикански път III-701 (от km 24,2 до km 45,0);
 целият участък от 12,4 km от Републикански път III-2073;
 последният участък от 8 km от Републикански път III-2075 (от km 9 до km 17,0).

Топографска карта

Източници

Външни препратки